GULF ขึ้นแท่นหุ้นใหญ่ “INTUCH” อันดับ 4 โบรกฯชี้เปิดอัพไซด์กำไร-หนุนราคาเป้า!
GULF ขึ้นแท่นหุ้นใหญ่ "INTUCH" อันดับ 4 โบรกฯชี้เปิดอัพไซด์กำไร-หนุนราคาเป้า!
26 มิ.ย. 2563

ผู้สื่อข่าวรายงานว่า บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เข้าถือหุ้น บริษัท อินทัช โฮลดิ้งส์ จำกัด (มหาชน)หรือ INTUCH จำนวน 147,044,400 หุ้น คิดเป็นสัดส่วน 4.59% ของทุนจดทะเบียนชำระแล้ว และเป็นผู้ถือหุ้นอันดับ 4 จากข้อมูลผู้ถือหุ้น ณ วันที่ 22 มิ.ย.2563
ทั้งนี้ จากประเด็นดังกล่าวส่งผลให้มีแรงซื้อหุ้น GULF เข้ามาอย่างหนาแน่น โดย ณ เวลา 11.28 น. อยู่ที่ระดับ 38 บาท บวก 2.50 บาท หรือ 7.04% สูงสุดที่ระดับ 38.25 บาท ต่ำสุดที่ระดับ 35.50 บาท ด้วยมูลค่าการซื้อขาย 1.17 พันล้านบาท
ด้านบล.กสิกรไทย จำกัด ระบุในบทวิเคราะห์ แนะนำ “ถือ” หุ้น GULF ราคาเป้าหมาย 35.50 บาท/หุ้น โดยมองว่าการที่ GULF เข้าถือหุ้นใน INTUCH สัดส่วน 4.6% จะทำให้ผลตอบแทนเงินสดเพิ่มสูงขึ้นจาก DY ระดับสูง และถือเป็นการกระจายความเสี่ยงด้านธุรกิจ พร้อมคาดว่าธุรกรรมนี้จะทำให้บริษัทมีกำไรส่วนเพิ่ม 0.3 พันล้านบาทในช่วงปี 64-65 และ 0.5 บาทต่อราคาเป้าหมายที่อิงประมาณการการกู้ยืมที่ 50%
ด้านบล.โนมูระ พัฒนสิน ระบุในบทวิเคราะห์ ประเมิน upside ต่อกำไรส่วนเพิ่มแต่ละปีราว 200 ล้านบาท หรือคิดเป็นราว 4% ของประมาณการกำไรปี 2563 เนื่องจากหากอิงจากราคาเฉลี่ยของ INTUCH ในช่วง 4 เดือนที่ผ่านมา (26 ก.พ.-22 มิ.ย.20) คาด GULF ใช้เงินสำหรับการลงทุนในครั้งนี้ราว 7.5 พันล้านบาท
ดังนั้นหากแหล่งที่มาของเงินมาจากการกู้ทั้งหมด คาดจะทำให้อัตราหนี้สินสุทธิต่อทุนเพิ่มเป็น 2.9 เท่าจากสิ้นไตรมาส 1/63 ที่ 2.7 เท่า (ไม่รวมหนี้ส่วนของผลกระทบ TFRS16 ที่บริษัทชี้แจงว่าไม่ได้กระทบต่อการพิจารณาสินเชื่อของธนาคาร) ซึ่งเป็นระดับที่เริ่มตึงตัว
อย่างไรก็ดี ด้วยจุดเด่นของ INTUCH ที่เป็นหุ้นที่จ่ายเงินปันผลสม่ำเสมอปีนี้ คาดจ่ายได้ 2.4-2.5 บาท/หุ้น จึงคาดว่า GULF จะได้เงินปันผลรับจากการลงทุนครั้งนี้ราว 350 ล้านบาท และเมื่อหักต้นทุนดอกเบี้ยที่เกิดขึ้นทำให้ประมาณการกำไร GULF ในปีนี้มีโอกาสเกิด upside ราว 200 ล้านบาท (4% ของประมาณการกาไรปัจจุบัน) และเป็น upside ต่อราคาเป้าหมายปี 2563 ที่ 22.40 ราว 0.7 บาท/หุ้น หรือเพิ่มขึ้น 3% (ใช้สมมติฐาน COE ที่ 6.7%, dividend growth 4%)
สำหรับรายชื่อผู้ถือหุ้น INTUCH 5 อันดับแรก